| Baltrušėliaivok. *Groß Baltruschehlen, Grüneichen* |
| --- |
| 

BaltrušėliaiBaltrušėliai

54°49′28″š. pl. 22°13′17″r. ilg.﻿ / ﻿54.8245°š. pl. 22.2215°r. ilg.﻿ / 54.8245; 22.2215﻿ (Baltrušėliai)Koordinatės: 54°49′28″š. pl. 22°13′17″r. ilg.﻿ / ﻿54.8245°š. pl. 22.2215°r. ilg.﻿ / 54.8245; 22.2215﻿ (Baltrušėliai) |
|  |
| Laiko juosta: (UTC+2) |
|  |
| **Valstybė** | Rusijos vėliava Rusija |
| **Sritis** | Kaliningrado sritis Kaliningrado sritis |
| **Rajonas** | Krasnoznamensko rajonas |

**Baltrušėliai**, **Didieji Baltrušėliai**, **Lašiniai** (vok. *Groß Baltruschehlen*, nuo 1935 m. *Grüneichen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 19 km į šiaurės vakarus nuo Pilkalnio, 22 km į pietvakarius nuo Lazdynų, prie Stonės upelio.

Istorija
--------

Baltrušėlių kaimo bendruomenė 1935 m.
Įkurti 1688 m. šatulinės kolonizacijos metu valstybinio miško (Čiulkinių girios) žemėse. Anksčiau vadinti Lašiniais (*Laschinnen*). 1785 m. buvo šatulinių kulmiškių kaimas su 10 ugniakurų (gyvenamųjų pastatų), 1821 m. – šatulinių kulmiškių kaimas su 24 gyventojais. 1854 m. Baltrušėliuose buvo 10 gyvenamųjų pastatų ir 50 gyventojų. Iki 1818 m. priklausė Įsruties apskrities Kusų domenų valsčiui, 1818–1945 m. – Pilkalnio apskričiai, buvo 1874 m. įsteigto Baltrušėlių valsčiaus centras. Tikintieji iki 1853 m. priklausė Kusų, vėliau – Rautenberkio evangelikų liuteronų parapijai. Nuo XIX a. antros pusės, kad atskirti nuo Mažųjų Baltrušėlių, pradėti vadinti Didžiaisiais Baltrušėliais. Kaime veikė mokykla. Pietinėje dalyje plytėjo Draugupėnų miškas. 

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

Gyventojai
----------

|  |
| --- |
|  **Demografinė raida tarp 1905 m. ir 1939 m.** |
| **1905 m.** | **1910 m.** | **1933 m.** | **1939 m.** |
| 134 | 150 | 138 | 147 |
| 

| Demografinės raidos histograma |
| --- |
| 
 |

 |

Mažieji Baltrušėliai
--------------------

Kaimo rytinėje dalyje buvo Mažieji Baltrušėliai, minimi nuo XIX a. vidurio (vienas gyvenamasis pastatas ir 5 gyventojai 1854 m.). 1879 m. Mažieji Baltrušėliai vadinami dvaru, valdžiusiu 110 ha žemės, iš jų 98 ha ariamos ir 10 ha pievų. Dvaras atskiros savivaldybės neturėjo, priklausė Baltrušėlių kaimo bendruomenei. 1905 m. Mažuosiuose Baltrušėliuose gyveno 16 gyventojų.

Valsčius
--------

Pilkalnio apskrities Baltrušėlių valsčius įkurtas 1874 m. iš 15 kaimo bendruomenių ir 2 dvaro agygardų. 1876 m. nuo valsčiaus atskirtas ir perduotas Ragainės apskričiai Kamantų kaimas. 1922 m. Pilkalnio apskrities Smilgių valsčiui perduotas Blumentalio kaimas, o Baltrušėlių valsčiui priskirtas Spulių valsčiaus Mažųjų Meškupių kaimas. 1928 m. prie gretimų kaimų prijungtos abi dvaro apygardos – Drocvaldės ir Nyveidės. 1928–1945 m. valsčių sudarė 14 kaimo bendruomenių: Baltrušėlių, Briedlaukių, Didžiųjų Juodupėnų, Drocvaldės (Girėliškių A), Girėliškių B, Ivenbergo, Mažųjų Juodupėnų, Mažųjų Meškupių, Naujųjų Stonupėnų, Nyveidės (Naujųjų Vingerupių), Orupėnų, Trakininkų, Užgirių ir Žalgirių.

Šaltiniai
---------

1. ↑  *Kusų parapijos kaimai*, Mažosios Lietuvos enciklopedija. Nuoroda tikrinta 2021-09-08.
2. ↑  Erwin Spehr, Aus der Geschichte des Kreises Schloßberg (Pillkallen), (vok.). Nuoroda tikrinta 2021-09-08.
3. ↑  Dietrich Lange, Geographisches Ortsregister Ostpreußen (2005): Grüneichen (vok.). Nuoroda tikrinta 2021-09-08.
4. ↑  Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 9. Karaliaučius ir Leipcigas, 1785 (vok.).
5. ↑  Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.1 (A–F), p. 57. Kümmel, Halle, 1821 (vok.)
6. 1 2   Eduard Messow, Topographisch-statistisches Handbuch des Preussischen Staats, T.1 (A–K), p. 34. Baensch, Magdeburgas, 1854 (vok.)
7. 1 2  Amtsbezirk Grüneichen, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-09-08.
8. ↑  Landkreis Pillkallen,Gemeindeverzeichnis Deutschland 1900 (vok.). Nuoroda tikrinta 2021-09-08.
9. ↑  www.verwaltungsgeschichte.de Landkreis Pillkallen Archyvuota kopija 2021-10-05 iš Wayback Machine projekto. (vok.). Nuoroda tikrinta 2021-09-08.
10. ↑  P. Ellerholz, H. Lodemann, Handbuch des Grundbesitzes im Deutschen Reiche, T.1, Das Konigreich Preussen, Sąs.3, Die Provinz Ostpreussen, p. 226, 227. Landwirthschaftlich-statistischen Bureaus, Berlynas, 1879 (vok.)
11. ↑  Groß Baltruschehlen, Meyers Gazetteer (vok.). Nuoroda tikrinta 2021-09-08.


|  |  |
| --- | --- |
|  | Šis straipsnis yra tapęs savaitės straipsniu. |